cyanic-selkie/wikianc huggingface dataset:
টাই খামটি জনগোষ্ঠী
টাই খামটি বা খামটি শান হল চিনের য়ুন্নান প্রদেশ, মায়ানমারের কাচিন রাজ্যের খাম টি লুং , মগয়ুং এবং মিটকীয়ান স্থানের থেকে মূলবসতি  ধরে উত্তরপূর্বের আসাম এবং অরুণাচলত বসবাস করা উত্তরপূর্বের টাই জাতির একটি গোষ্ঠী। আসামে খামটিদের জনসংখ্যা প্রায় ৬০,০০০এরও অধিক। আহোমদের পরে খামটিরা আসামের অন্য একটি বৃহৎ টাই জনগোষ্ঠী। টেঙাপানী অঞ্চলে খামটিদের কিছু জনসংখ্যা দেখা যায়। খামটিরা থেরবাদী বৌদ্ধ ধর্ম পালন করেন। তাঁদের নিজস্ব লিপি আছে যে শান লিপির থেকে উদ্ভব হওয়া। তাঁদের মাতৃভাষা খামটি ভাষা।
জীবন নির্বাহ
খামটিরা থেরাবাদী বৌদ্ধধর্মে বিশ্বাস করেন। তাঁরা ভোর এবং গোধূলি বুদ্ধকে স্মরণ করেন। খামটিরা পরম্পরাগত ভাবে মজিয়াটি কাঠে এবং বেড়াসমূহ বাঁশে নির্মান করা ঘরে বাস করেন। খামটিদের মূল জীবিকা কৃষি এবং তাঁরা পরম্পরাগতভাবে আলু, সরিষা, ধান ইত্যাদি উৎপাদন করেন। খামটিদের মুখ্য খাদ্য হল ভাত। খামটিরা আমিষভোজীও হয় এবং মাছ এবং মাংস গ্রহণ করেন।
ভাষা ও লিপি
খামটিরা খামটি ভাষা ব্যবহার করেন যা এক প্রকারের দক্ষিণপশ্চিমীয়া টাইভাষা। খামটি ভাষার মোট তিনটি উপভাষা আছে। সেগুলি হল - উত্তর মান খামটি, আসাম খামটি এবং সিংকলিং খামটি। খামটিরা খামটি ভাষার উপরি অসমীয়া এবং মান ভাষারও ব্যবহার করেন। খামটিরা নিজেদের লিপিটিকে লিক-টাই বলে বলে। খামটিদের লিপি কেইশ বছর আগে লিক ট' ঙাওক নামের লিপির থেকে বিকাশ ঘটিছিল। তাঁদের লিপিত ৩৫ টা আখর আছে। এই লিপিটি পরম্পরাগত ভাবে বুদ্ধ জাতক কথা, ত্রিপিটিকা, ইতিহাস ইত্যাদি গ্রন্থসমূহ লেখোঁতে এবং পঢ়োঁতে ব্যবহার হয়েছিল। পরে ২০০৩ সালে এখানকার উচ্চারণের চিহ্ন ব্যবহার করে উত্তর মান এবং অরুণাচলের বিদ্বানরা নতুন রূপ দেন।
শক্তিপাত
শক্তিপাতকে গুরু বা দিব্য দার্শনিকের তরফ থেকে অনুগ্রহ বলে মনে করা হয়। এটি জোর করে প্রয়োগ করা যায় না, কোনো প্রাপক এটি ঘটাতে পারে না। ঈশ্বর বা গুরুর চেতনাটি শিষ্যদের আত্মায় প্রবেশের জন্য করা হয়, ঘরানার বা গুরুর আধ্যাত্মিক পরিবারের (কুল) মধ্যে একটি দীক্ষা গঠন করে। একটি ফুল বা ফলের মত একটি বস্তুর মাধ্যমে শক্তিপাত ব্যক্তিতে বা দূরত্বে প্রেরণ করা যেতে পারে বলে মনে করা হয়।
স্তর
কাশ্মিরী শৈবধর্মে, এর তীব্রতার উপর নির্ভর করে, শক্তিপাতকে নিম্নলিখিতভাবে শ্রেণীবদ্ধ করা যেতে পারে:
ডেলাওয়্যার রুট ৩৪
ডেলাওয়্যার রুট (ডিই ৩৪) যা ফকল্যাণ্ড রোড নামেও পরিচিত, যুক্তরাষ্ট্রের  ডেলাওয়্যারের নিউ ক্যাসল কাউন্টিতে অবস্থিত একটি রাজ্য মহাসড়ক। রাস্তাটি ডানকান রোড থেকে শুরু হয়ে(যেটি ডিই ৪১ এর একটু পশ্চিমে এবং প্রাইসেস কর্ণারের উত্তরে অবস্থিত) এলসমিয়ারের ডিই ১০০ পর্যন্ত বিস্তৃত। শহরতলী হয়ে রাস্তাটি পশ্চিম উইলমিংটন এর যাত্রাপথে ডিই ৪১ এবং ডিই ১৪১ কে অতিক্রম করে এগিয়ে যায়। রাস্তাটি ১৯৩০ সালে পাঁকা সড়কে পরিনত করা হলেও ১৯৭০ সালে এর নামকরণ করা হয় ডিই ৩৪।
রাস্তার বিবরণ
রাস্তাটি উত্তরের ডানকান রোড থেকে শুরু হয়, যা কিনা প্রাইসেস কর্ণারে অবস্থিত। এটি একটি দুই-লেন বিশিষ্ট ফকল্যাণ্ড রোড, যাটি বাড়িঘর এবং বনজঙ্গল ভেদ করে চলতে থাকে। রাস্তাটি ডিই ৪১ অতিক্রমের পূর্বে রেড ক্লে ক্রিক এবং উইলমিংটন এন্ড ওয়েস্টান রেলরোড অতিক্রম করে। ডিই ৩৪ শহরতলী ধরে সেন্টারভ্যালী রোড অতিক্রম করে ডিই ১৪১ এ উপনিত হয়। এছাড়াও রাস্তাটি দক্ষিণে অবস্থিত গবেষণাগার ডুপন্ট চেস্টনাট রান প্লাজা অতিক্রম করে। ডিই ৩৪ ইস্টপেন রেলরোড অতিক্রম করে, এবং দুইটি কবরস্থান পাশ কাটিয়া যায়। রাস্তাটি এলসমিয়ারে ডিই ১০০ তে গিয়ে সমাপ্ত হয়, যেটি উইলমিংটন শহরের প্রান্ত বিন্দু থেকে একটু পশ্চিমে অবস্থিত।
ডিই ৩৪ এ বাৎসরিক গাড়ীর চলাচলের সংখ্যা ডিই ১০০ প্রান্তে সর্বোচ্চ ১০,৭৪৪ টি এবং ডিই ৪১ প্রান্তে সর্বনিম্ন ৩,৮৭৪ টি। রাস্তাটি জাতীয় মহাসড়ক ব্যবস্থার অংশ নয়।
ইতিহাস
বর্তমান ডিই ৩৪,১৯২০ সাল থেকে বিদ্যমান। তারপর ১৯৩৬ সালে রাস্তাটিকে পাঁকা সড়কে পরিনত করা হয়। ডিই ৩৪ ১৯৭৬ সাল থেকে ডানকান রোড এবং ডিই ১০০ এর মধ্যবর্তি সড়ক হিসেবে নামকরণ করা হয়।
জুলিয়াস সুমেরুয়ার
২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের প্রতিযোগিতায় তাকে জার্সির দলে মনোনয়ন দেওয়া হয়েছিল। নভেম্বরে ২০১৯, ওমানে অনুষ্ঠিত ২০১৯ ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য তাকে জার্সির দলে জায়গা দেওয়া হয়েছিল। ২ ডিসেম্বর ২০১৯ এ জার্সির হয়ে উগান্ডার বিপক্ষে লিস্ট এ ক্রিকেটে আত্মপ্রকাশ করেছিলেন।
শিবনারায়ণ রায়
শিবনারায়ণ রায় (Sibnarayan Ray) (২০ জানুয়ারি, ১৯২১ - ২৬ ফেব্রুয়ারি, ২০০৮) বিংশ শতাব্দীর স্বনামধন্য বাঙালি চিন্তাবিদ, শিক্ষাবিদ, দার্শনিক, এবং সাহিত্য সমালোচক। একজন রাডিকেল মানবতাবাদী মানবেন্দ্রনাথ রায়, এবং বিখ্যাত দার্শনিক বার্ট্রান্ড রাসেল, রায়ের উপরে মন্তব্য করে একদা বলেছেন "... শিবনারায়ণ রায় দাঁড়িয়েছেন সেই মতের পক্ষে যেটাকে আমি পৃথিবীর জন্য গুরুত্বপূর্ণ মনে করি। ... ... তার লেখা আমাদের সময়ের অধিকাংশ লেখকের চেয়ে বেশি যুক্তিগ্রাহ্য হিসেবে প্রকাশিত।"
জন্ম ও শিক্ষা জীবন
শিবনারায়ণ রায়ের জন্ম বৃটিশ ভারতের বর্তমানে পশ্চিমবঙ্গের কলকাতায়। পিতা খ্যাতনামা সংস্কৃতবিদ, আদর্শ শিক্ষাব্রতী, বেদ, বেদান্ত, জৈন ও বৌদ্ধশাস্ত্রে সুপণ্ডিত উপেন্দ্রনাথ বিদ্যাভূষণ শাস্ত্রী। মাতা রাজকুমারী রায়চৌধুরী ও ছিলেন একজন লেখিকা। তিনি নিয়মিত বামাবোধিনী, শিবম,অন্তপুর এবং মহিলা পত্রিকায় লিখতেন। এঁদের পৈতৃক যোগ ছিল পূর্ববঙ্গের বরিশালের রায়েরকাঠি রাজবংশের সাথে। চিরাচরিত হিন্দু আচারনিষ্ঠ পরিবারে জন্মগ্রহণ করেও আমৃত্যু ঘোষিত নাস্তিক ছিলেন শিবনারায়ণ । ১৯৪২ খ্রিস্টাব্দে রেজিনা গুহ স্বর্ণপদক নিয়ে তিনি কলকাতা বিশ্ববিদ্যালয় থেকে ইংরাজী সাহিত্যে এম.এ পাশ করেন ।
কর্মজীবন
১৯৪৫ খ্রিস্টাব্দে কলকাতার সিটি কলেজে অধ্যাপনা দিয়ে কর্মজীবন শুরু করেন । পনেরো বছর এখানে কাজ করে ১৯৬০ খ্রিস্টাব্দে তিনি ইংরাজী ভাষা ও সাহিত্যের অধ্যাপক হিসেবে তৎকালীন বোম্বাই বিশ্ববিদ্যালয়ে যোগ দেন। ১৯৬৩ খ্রিস্টাব্দে 'ভারতবিদ্যা' বিভাগের প্রধান হিসাবে অধ্যাপনা করার জন্য অস্ট্রেলিয়ার মেলবোর্ন বিশ্ববিদ্যালয়ে কাজে যোগ দেন। ১৯৮১ খ্রিস্টাব্দে সেখান থেকে অবসর নেওয়ার সময় তিনি ছিলেন ভারততত্ব বিভাগের চেয়ারম্যান । দেশে ফেরার পর তিনি বিশ্বভারতীর রবীন্দ্রভবনের অধ্যক্ষ হন। পরে দীর্ঘদিন 'রাজা রামমোহন রায় লাইব্রেরি ফাউন্ডেশনের' চেয়ারম্যানের দায়িত্ব পালন করেন ।
১৯৪৬ খ্রিস্টাব্দে তার আলাপ হয় বিপ্লবী মানবেন্দ্রনাথ রায়ের সঙ্গে । এরপর আমৃত্যু তিনি মানবেন্দ্রনাথের ভাবাদর্শে বিশ্বাসী ছিলেন। নাস্তিক, যুক্তিবাদ, বুদ্ধির মুক্তি ও মানবতাবাদের সপক্ষে তিনি সক্রিয় ছিলেন । একাধিক কর্মকান্ডে মত প্রকাশের স্বাধীনতার জন্য প্রতিবাদ করেছেন। বুদ্ধদেব বসু ,অমিয় চক্রবর্তী সহ সমকালীন বাংলা সাহিত্যের উজ্জ্বল ব্যক্তিদের সঙ্গে ঘনিষ্ঠতা ছিল। তিনি বিশিষ্ট রসবেত্তা হয়ে ওঠেন রবীন্দ্রচর্চাতেও । তার সম্পাদিত ত্রৈমাসিক "জিজ্ঞাসা" পত্রিকার প্রতিষ্ঠাতা-সম্পাদক ছিলেন । কলকাতার রাডিক্যাল হিউম্যানিস্ট সংস্থার প্রাণপুরুষ ছিলেন তিনি ।
রচিত গ্রন্থসমূহ
তিনি মননশীল সাহিত্য ত্রৈমাসিক জিজ্ঞাসা পত্রিকার সম্পাদক ছিলেন। তার উল্লেখযোগ্য গ্রন্থ হচ্ছে, এছাড়া তার উল্লেখযোগ্য কীর্তি বিপ্লবী মানবেন্দ্রনাথ রায়ের জীবনী রচনা ও তার নির্বাচিত রচনা সম্পাদনা - Selected works of M.N.Roy
শেষ জীবন ও মৃত্যু
অধ্যাপক শিবনারায়ণ কলকাতা ও শান্তিনিকেতনের পুর্বপল্লী দু-জায়গাতেই বাস করতেন। বার্ধক্য জনিত কারণে তার মৃত্যু হয় শান্তিনিকেতনে। চিকিৎসাশাস্ত্রে ব্যবহারের জন্য তার ইচ্ছানুসারে দেহদান করায় শান্তিনিকেতন থেকে কলকাতার এস.এস.কে.এম. হাসপাতালে তার মরদেহ সমর্পণ করা হয়।
ক্যালসিয়াম ফ্লোরাইড
ক্যালসিয়াম ফ্লোরাইড একটি অজৈব যৌগ, যা ক্যালসিয়াম ও ফ্লোরিনের সমন্বয়ে গঠিত। এর রাসায়নিক সংকেত CaF2। এটি একটি সাদা, অদ্রবণীয় কঠিন পদার্থ। খনিজ ফ্লোরাইট এর প্রধান উৎস। ভেজালমিশ্রিত হওয়ার কারণে এটি বর্ণযুক্ত হয়।
রাসায়নিক গঠন
ক্যালসিয়াম ফ্লোরাইটের গঠন ঘনক মোটিফের মত। নিচে চিত্রের সাহায্যে এটি দেখানো হলো:
এর কেন্দ্রে Ca2+ অষ্টতলকীয় স্থানাঙ্কব্যবস্থায় বিরাজ করে। ফ্লোরাইড আয়ন দ্বারা এটি চতুর্দিকে পরিবেষ্টিত। প্রতিটি ফ্লোরাইড আয়ন চারটি ক্যালসিয়াম আয়ন দ্বারা এমনভাবে যুক্ত থাকে, দেখলে মনে হবে তারা চতুস্তলকীয় গঠনবিন্যাস লাভ করেছে।
ক্যালসিয়াম ফ্লোরাইডের ঘনত্ব ৩.১৮ গ্রাম/ঘনসেমি। এর গলনাঙ্ক ১৩৬০ ডিগ্রি সেলসিয়াস। এর ইয়ং মডুলাস ৭৫.৮ গ্রাম প্যাসকেল। ১০৬ হার্জ কম্পাঙ্কে এর দ্বি-বৈদ্যুতিক ধ্রুবক ৬.৭৬। এর তাপীয় প্রসারণ সহগ ১৮.৮৫ গুণন ১০−৬ সে.মি.−১ ও তাপ পরিবাহকত্ব ৯.৭১ ওয়াট মি−১কে−১।
প্রাপ্তি
চুনাপাথর ক্যালসিয়াম ফ্লোরাইডের অন্যতম প্রধান উৎস। মেক্সিকো, ইংল্যান্ডের কাম্বারল্যান্ড, যুক্তরাষ্ট্রের মিসৌরি, ইলিনয়, কেন্টাকি ও কলোরাডো অঙ্গরাজ্য ক্যালসিয়াম ফ্লোরাইড উৎপাদনের কেন্দ্রস্থল।
প্রস্তুতি
CaCO3 + 2 HF → CaF2 + CO2 + H2O
প্রয়োগ
প্রাকৃতিকভাবে প্রাপ্ত ক্যালসিয়াম ফ্লোরাইড হাইড্রোজেন ফ্লোরাইড ের প্রধান উৎস। হাইড্রোজেন ফ্লোরাইড থেকে বহুবিধ রাসায়নিক দ্রব্য তৈরি করা হয়। ফ্লোরাইট দশায় ক্যালসিয়াম ফ্লোরাইড বাণিজ্যক্ষেত্রে তাৎপর্যপূর্ণ ভূমিকা রাখে। ঘনীভূত সালফিউরিক এসিডের মাধ্যমে খনিজ থেকে হাইড্রোজেন ফ্লোরাইড আলাদা করা হয়। নিচে রাসায়নিক বিক্রিয়ার সাহায্যে প্রক্রিয়াটি দেখানো হলো:
তবে আমেরিকান রসায়নবিদ সমিতি একে বিশ্বজুড়ে ফ্লোরিনের প্রধান উৎস অভিহিত করে।
অন্যান্য ব্যবহার
আলোকীয় উপাদান - যেমন, জানালা ও লেন্স তৈরিতে ক্যালসিয়াম ফ্লোরাইড ব্যবহার করা হয়। তাপীয় পদ্ধতিতে প্রতিবিম্ব সৃজন, বর্ণালিমিতি, দূরবীক্ষণ যন্ত্র ও এক্সিমার লেজার প্রস্তুতিতে ক্যালসিয়াম ফ্লোরাইড অবশ্যপ্রয়োজন। অতিবেগুনি থেকে অবলোহিত আলোকপরিসরে ক্যালসিয়াম ফ্লোরাইড স্বচ্ছ থাকে। প্রতিসরণাঙ্ক কম হওয়ার কারণে ক্যালসিয়াম ফ্লোরাইড প্রয়োগের সময় এতে প্রতিফলনবিরোধী প্রলেপন দেওয়ার প্রয়োজন পড়ে না। ডোপায়িত ক্যালসিয়াম ফ্লোরাইড আলোকীয় বিচ্ছুরণ ধর্ম প্রদর্শন করে এবং আলোকবিচ্ছুরক ডোসিমিটারে ব্যবহৃত হয়। অ্যালুমিনিয়াম শিল্পে ফ্লাস্ক হিসেবেও ক্যালসিয়াম ফ্লোরাইড ব্যবহৃত হয়।
১৮৯০ এর দশকে টুথপেস্ট ে ফ্লোরাইড ব্যবহার শুরু হয়। কার্ল এফ কোম্পানি ক্যালসিয়াম ফ্লোরাইডকে প্রধান উপাদান হিসেবে ব্যবহার করে ট্যানাগ্রা টুথপেস্ট বাজারজাত করা শুরু করে। তবে আমেরিকান দন্তচিকিৎসক সমিতি এর অনুমোদন প্রদান করেনি।
খনিজ পদার্থ ব্যবহারে চিকিৎসাপদ্ধতিতেও ক্যালসিয়াম ফ্লোরাইডের ব্যবহার পরিলক্ষিত হয়। হাড়ের স্ফটিকীভূত কাঠামো গঠনেও এর উল্লেখযোগ্য অবদান বিদ্যমান। ক্যালসিয়াম ফ্লোরাইড গ্রহণের ফলে টেন্ডন ও লিগামেন্ট শক্তিশালী হয় ;এছাড়াও যোজক কলার দৃঢ়তা বৃদ্ধি পায়। এটি দেহকলার স্থিতিস্থাপকতা বৃদ্ধিতেও সহযোগিতা করে। এর অভাবে স্যাঁতসেঁতে, ঠাণ্ডা আবহাওয়ায় ব্যক্তি অস্বস্তিবোধ করেন।
নিরাপত্তা
ক্যালসিয়াম ফ্লোরাইড "বিপজ্জনক নয়" এমন পদার্থ  হিসেবে স্বীকৃত। তবে সালফিউরিক এসিডের সাথে বিক্রিয়া করে এটি তীব্র বিষাক্ত হাইড্রোফ্লোরিক এসিড উৎপন্ন করে। আমেরিকার স্বাস্থ্য ও পেশাগত নিরাপত্তা দপ্তরের তথ্যানুযায়ী, বাতাসে ক্যালসিয়াম ফ্লোরাইডের নিরাপদ মাত্রা প্রতি ঘনমিটারে ২.৫ মিলিগ্রাম।
বেলাডোনা (অভিনেত্রী)
বেলাডোনা (জন্ম: মিশেল অ্যান সিনক্লেয়ার; ২১ মে ১৯৮১ ) একজন মার্কিন অভিনেত্রী, পরিচালক, প্রযোজক, মডেল এবং পর্নোগ্রাফিক এবং আদিরসাত্মক অভিনেত্রী। তিনি ২০০৮ সালে যৌন শিল্প থেকে অবসর নেন। পর্নোগ্রাফি থেকে অবসর নেওয়ার পর, তিনি ইনহেরেন্ট ভাইস এবং দ্য লেডিস অফ দ্য হাউস সহ বেশ কয়েকটি ছবিতে অভিনয় করেছেন।
ব্যক্তিগত জীবন
alt=Sinclair at a bowling event.|বাম|থাম্ব| 2005 সালে একটি বোলিং ইভেন্টে বেলাডোনা মিশেল অ্যান সিনক্লেয়ার বিলোক্সি, মিসিসিপিতে জন্মগ্রহণ করেন, তিনি আট সন্তানের মধ্যে দ্বিতীয়। তিনি একটি ঐতিহ্যবাহী রক্ষণশীল মরমন পরিবারে বড় হয়েছেন। তার বাবা, একজন অবসরপ্রাপ্ত এয়ার ফোর্স অফিসার, একজন মরমন বিশপ ছিলেন।
তিনি ২০০৪ সালে এইডেন কেলিকে বিয়ে করেছিলেন, যার সাথে তার একটি কন্যা রয়েছে।
কর্মজীবন
প্রাপ্তবয়স্ক শিল্পের সাথে তার পরিচয় হয়েছিল যখন একজন এজেন্ট তার এক বন্ধুকে দেখতে ইউটাতে এসেছিলেন, যিনি তাকে তার সাথে পরিচয় করিয়ে দিয়েছিলেন। পরের দিন তিনি শিল্পে যোগদানের অভিপ্রায় নিয়ে লস অ্যাঞ্জেলেসে উড়ে যান। তার পর্ন কেরিয়ার শুরু করার অব্যবহিত আগে তিনি উটাহের একটি ক্লাবে নেচেছিলেন। ছদ্মনাম "বেলাডোনা" এসেছে উটাহের এক বন্ধুর কাছ থেকে যার নাম বেলা; পরে, একজন প্রাথমিক এজেন্ট বেলা ডোনাকে ইতালীয় ভাষায় "সুন্দরী মহিলা" বলে পরামর্শ দেন। প্রাপ্তবয়স্ক শিল্পে যোগদানের জন্য তার প্রেরণা ছিল মূলত আর্থিক।
ত্রিনবাগো নাইট রাইডার্স
ত্রিনবাগো নাইট রাইডার্স (পূর্বে ত্রিনিদাদ এন্ড টোবাগো রেড স্টিল নামে পরিচিত ছিল) ক্যারিবিয়ান প্রিমিয়ার লিগ ক্রিকেট প্রতিযোগিতায় ত্রিনিদাদ ও টোবাগোর প্রতিনিধিত্বমূলক ক্রিকেট দল। রেড স্টিল ২০১৩ সালে সিপিএলের উদ্বোধনী আসরে জন্য সৃষ্ট ছয়টি ক্রিকেট দলের একটি দল। কুইন্স পার্ক ওভাল ও ব্রায়ান লারা ক্রিকেট একাডেমি তাদের নিজস্ব খেলার মাঠ।
২০১৫ সালে ইন্ডিয়ান প্রিমিয়ার লিগের দল কলকাতা নাইট রাইডার্সের মূল কোম্পানি রেড চিলিজ এন্টারটেইনমেন্ট রেড স্টিল দলটির শেয়ার ক্রয় করে। রেড স্টিল দলটি ২০১৫ সালের আসরে শিরোপা অর্জন করে। এই মরসুমের পর দলটির নাম পরিবর্তন করে বর্তমান নাম ত্রিনবাগো নাইট রাইডার্স রাখা হয়। পরবর্তী কালে দলটি ২০১৭, ২০১৮ ও ২০২০ সালের আসরেও শিরোপা অর্জন করে।
ফ্রম বাংলাদেশ (চলচ্চিত্র)
'ফ্রম বাংলাদেশ '(ইংরেজি: From Bangladesh) বাংলাদেশের মুক্তিযুদ্ধের প্রেক্ষাসংশ্লিষ্ট একটি নির্মাণাধীন পূর্ণদৈর্ঘ্য চলচ্চিত্র। মিশু মিলনের গল্পের ভিত্তিতে চলচ্চিত্রটির চিত্রনাট্য রচনা ও পরিচালনা করছেন শাহনেওয়াজ কাকলী। শিল্প নির্দেশনা দিয়েছেন প্রাণ রায় প্রত্যক্ষভাবে বাংলাদেশের মুক্তিযুদ্ধ নয়, তবে মুক্তিযুদ্ধের সময় একটি হিন্দুবাড়ির পরিস্থিতি এই চলচ্চিত্রের মূল উপজীব্য। এই ছায়াচিত্রে ১৯৪৭ থেকে ১৯৭১ সাল পর্যন্ত দেখানো হয়েছে। এই চলচ্চিত্রের কেন্দ্রীয় ভূমিকায় অভিনয় করেছেন ফেরদৌসী মজুমদার। এছাড়াও মুখ্য চরিত্রে অভিনয় করেছেন তমালিকা কর্মকার, মৌসুমী নাগ, তমা মির্জা, ঊর্মিলা শ্রাবন্তী কর ও গাজী আবদুন নূর প্রমুখ। এটা ঊর্মিলা শ্রাবন্তী কর অভিনীত প্রথম চলচ্চিত্র।
গল্পসূত্র
চলচ্চিত্রের কাহিনি বাংলাদেশের মুক্তিযুদ্ধের সময় একটি হিন্দুবাড়ির পরিস্থিতি নিয়ে আবর্তিত। এই বাড়ীর মূল কর্ত্রী কাননবালা, একজন আশি বছরে বৃদ্ধা। তিনি মেজাজি- নিম্ন বর্ণের হিন্দু কিংবা অন্য ধর্মের কাউকে সহ্য করতে পারেন না এবং শুচিবায়ুগ্রস্ত। তাঁর ছেলে পরিবারের অন্যদের নিয়ে বাড়ি ছেড়ে চলে যান কিন্তু কাননবালা থেকে যান। একটা সময় একাকী কাননবালার সম্পর্ক হয় অচ্ছুত হিন্দু আর বিধর্মী মুসলিমদের সাথে। বহুবছর পর তার ছেলের স্মৃতিচারণায় ফুটে ওঠে কাননবালার একাকী জীবন।
কলাকুশলী
'ফ্রম বাংলাদেশ' চলচ্চিত্রের কেন্দ্রীয় চরিত্র 'কাননবালা'র ভূমিকায় অভিনয় করেছেন ফেরদৌসী মজুমদার। এছাড়াও অভিনয় শিল্পী হিসেবে ঊর্মিলা শ্রাবন্তী কর, তমালিকা কর্মকার, মৌসুমী নাগ, তমা মির্জা , আশীষ খন্দকার গাজী আবদুন নূর ও হিল্লোলের নাম প্রকাশিত হয়েছে। চরিত্র অনুযায়ী অভিনয় শিল্পীদের নাম নিম্নরূপঃ-
চিত্রগ্রহণ
১০ অক্টোবর, ২০১৯ তারিখে মানিকগঞ্জের বেতিলায় সতুবাবুর জমিদার বাড়িতে এই চলচ্চিত্রের চিত্র গ্রহণ শুরু হয়। চিত্রনাট্যের ৯৬টি দৃশ্যের মধ্যে ৮০টি দৃশ্য বেতিলায় ধারণ করা হয়। এছাড়াও গাজীপুরের পুবাইল ও মানিকগঞ্জের আরিচা ঘাট এলাকা চিত্র গ্রহণের জন্য নির্বাচন করা হয়। ১০ নভেম্বর, ২০১৯-এ চিত্রগ্রহণ সম্পন্ন হয়।
শিবিরঘান জেলা
শিবিরঘান জেলা (শেবারঘান) আফগানিস্তানের জওজান প্রদেশের দক্ষিণ অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা; পশ্চিমে ফারিয়াব প্রদেশ, উত্তরে খাজা দু কোহ জেলা, পূর্বে আকছা জেলা এবং সার-ই পোল প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৪৩,৯০০ জন এর মত। জেলাটির কেন্দ্রীয় প্রাদেশিক রাজধানী হচ্ছে শেবারঘান। জেলাটির কেন্দ্র থেকে হেরাত, কাবুল, আন্দখয় ও মাজারী শরীফের দিকে প্রধান রাস্তা রয়েছে। শেবারঘান বিমানবন্দর মূলত শেবারঘান ও আকছার মধ্যে অবস্থান করছে।
টঙ্গী পৌরসভা
টংগী পৌরসভা বাংলাদেশের ঢাকা বিভাগের গাজীপুর জেলার অন্তর্গত একটি পৌরসভা। যা গাজীপুর সিটি কর্পোরেশন গঠিত হলে বিলুপ্ত হয়ে যায়।
অবস্থান ও সীমানা
টঙ্গী পৌরসভার আয়তন ছিল ৩২ দশমিক ৩৬ কিলোমিটার।
ইতিহাস
টঙ্গী পৌরসভা ১৯৭৪ সালে গঠন করা হয়। ১৬ জানুয়ারি ২০১৩ সালে টঙ্গি ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত হলে পৌরসভাটি বিলুপ্ত ঘোষণা করা হয়।
শিক্ষা
শিক্ষার হার :
শিক্ষা প্রতিষ্ঠানঃ টঙ্গীর উল্লেখ যোগ্য শিক্ষাপ্রতিষ্ঠান গুলোর মধ্যে অন্যতম হলো
টঙ্গী বাজারের কুল ঘেঁষে তুরাগ নদীর তীরে ঘরে উঠা সিরাজ উদ্দিন সরকার বিদ্যানিকেতন, বিশ্ব ইজতেমার ২নং গেইট সংলগ্ন আসরাফ টেক্সটাইল স্কুল অ্যান্ড কলেজ,  কলেজ গেইটে অবস্থিত টঙ্গী সরকারি কলেজ গুলো অন্যতম।
দর্শনীয় স্থানঃ
শ্রমিক নেতা শহিদ আহসান উল্লাস মাষ্টার এর বাড়ি।
বিএনপি নেতা নুরুল ইসলাম সরকার,  বিএনপি নেতা অধ্যাপক এম এ মান্নান,  মেয়র জাহাঙ্গীর আলম সড়ক বা বনমালা রোড, টঙ্গী বাজার কেন্দ্রীয় জামে মসজিদ,  বিশ্ব ইজতেমা ময়দান।
উল্লেখযোগ্য ব্যক্তিত্ব
গাজীপুরের প্রথম নারী মেয়র জায়েদা খাতুন, জাহাঙ্গীর আলম,  বিএনপি নেতা নুরুল ইসলাম সরকার,  বিএনপি নেতা অধ্যাপক এম এ মান্নান,  শহিদ আহসান উল্লাস মাষ্টার,  যুব ও ক্রিয়াপ্রতিমন্ত্রী জাহিদ আহসান রাসেল, এডঃ আজমত উল্লাহ খান।
কালিয়াকৈর পৌরসভা
কালিয়াকৈর পৌরসভা বাংলাদেশের ঢাকা বিভাগের গাজীপুর জেলার অন্তর্গত একটি পৌরসভা।
অবস্থান ও সীমানা
কালিয়াকৈর উপজেলার প্রাণকেন্দ্রে অবস্থিত কালিয়াকৈর পৌরসভা। সাবেক শ্রীফলতলী, আটাবহ ও মৌচাক ইউনিয়নের আংশিক এলাকা এই তিনটি ইউনিয়নের ১৭টি মৌজার ২৭.২৮ বর্গ কিলোমিটার এলাকা নিয়ে গঠিত কালিয়াকৈর পৌরসভার ওয়ার্ড ৯টি। শিল্প অধ্যুষিত এ পৌরসভায় ছোটবড় ও মাঝারি শিল্পকারখানা রয়েছে প্রায় ৩০০ এবং স্থায়ী-অস্থায়ী মিলে মোট জনসংখ্যা রয়েছে প্রায় ৭ লাখ এবং ভোটার রয়েছে লক্ষাধিক।
ইতিহাস
কালিয়াকৈর পৌরসভা ২০০১ সালে গঠন করা হয়। ২০০১ সালে পৌরসভার যাত্রা শুরু হয়। ২০০১ সালে আওয়ামীলীগ সরকারের তৎকালীন স্থানীয় সরকার, পল্লী উন্নয়ন ও সমবায়মন্ত্রী মো. জিল্লুর রহমান ও স্থানীয় সরকার, পল্লী উন্নয়ন ও সমবায় উপমন্ত্রী আলহাজ্ব আ্যড. রহমত আলী এমপি সফিপুরে এর মূল ভবনের ভিত্তিপ্রস্তর স্থাপন করেন।
কালিয়াকৈর উপজেলার প্রাণকেন্দ্রে অবস্থিত কালিয়াকৈর পৌরসভা। সাবেক শ্রীফলতলী, আটাবহ ও মৌচাক ইউনিয়নের আংশিক এলাকা নিয়ে পৌরসভার প্রশাসক হিসেবে ১১-০৫-২০০৩ সাল থেকে দায়িত্ব পালন করেন তৎকালীন উপজেলা নির্বাহী কর্মকতা মো. আনোয়ারুল ইসলাম সরকার এবং ০২-০৭-২০০৩ সাল থেকে উপজেলা নির্বাহী কর্মকর্তা মো. নুরুজ্জামান শরীফ। পরবর্তী সময়ে বিএনপি জোট ক্ষমতায় আসলে বিএনপি নেতা মো. মজিবুর রহমান ০২-০৮-২০০৪ সাল থেকে ১৭-১১-২০১১ সাল পর্যন্ত পৌর প্রশাসক হিসেবে দায়িত্ব পালন করেন। ২৬-১০-২০১১ সালে পৌরসভার প্রথম নির্বাচন অনুষ্ঠিত হয়। প্রথম মেয়র নির্বাচিত হয়ে ২০১১ সালের ১৭ নভেম্বর শপথ গ্রহণের পর থেকে কালিয়াকৈর পৌরসভার মেয়র হিসেবে এখন পর্যন্ত দায়িত্ব পালন করে আসছেন মো. মজিবুর রহমান। সীমানা সংক্রান্ত জটিলতায় আদালতে মামলা থাকায় আর নির্বাচন অনুষ্ঠিত হয়নি দীর্ঘদিন। ২০২২ সালে দ্বিতীয় বার নির্বাচন অনুষ্ঠিত হয় এবং পুনরায় মজিবুর রহমান মেয়র নির্বাচিত হন।
তিনটি ইউনিয়নের ১৭টি মৌজার ২৭.২৮ বর্গ কিলোমিটার এলাকা নিয়ে গঠিত কালিয়াকৈর পৌরসভার ওয়ার্ড ৯টি। শিল্প অধ্যুষিত এ পৌরসভায় ছোটবড় ও মাঝারি শিল্পকারখানা রয়েছে প্রায় ৩০০ এবং স্থায়ী-অস্থায়ী মিলে মোট জনসংখ্যা রয়েছে প্রায় ৭ লাখ এবং ভোটার রয়েছে লক্ষাধিক।
কালিয়াকৈর পৌর এলাকায় রয়েছে বঙ্গবন্ধু হাইটেক সিটি, বঙ্গবন্ধু হাইটেক সিটি রেলস্টেশন, বঙ্গবন্ধু ডিজিটাল ইউনিভার্সিটি, জাতির পিতা বঙ্গবন্ধু সরকারি কলেজ, আনসার একাডেমি, তালেবাবাদ ভূ-উপগ্রহ কেন্দ্র, খ্রিস্টান মিশনারি এবং শ্রীফলতলী জমিদারবাড়িসহ গুরুত্বপূর্ণ স্থাপনা। পৌরসভাটি ৩১-০৫-২০১২ সালে ‘ক’ শ্রেণিতে উন্নীত হয়।
কালিয়াকৈর উপজেলার মাকিসবাথান এলাকায় অবস্থিত বর্তমান কালিয়াকৈর পৌরসভা কার্যালয়। বর্তমান আওয়ামীলীগ সরকার পৌরসভাকে উন্নয়ন করার লক্ষে কাজ করে যাচ্ছে। গাজীপুর-১ আসনের এমপি মুক্তিযুদ্ধ বিষয়কমন্ত্রী আলহাজ্ব আ্যড. আ.ক.ম মোজাম্মেল হক এমপি পৌরসভার উন্নয়নে ভূমিকা রেখে সহযোগিতা করছেন। জনগণও আমাদের সঙ্গে কাঁধে কাঁধ মিলিয়ে পৌরসভার উন্নয়নে কাজ করে যাচ্ছে।
আয়তন ও জনসংখ্যা
আয়তন- ২৮.২৭ বর্গ কি.মি.। জনসংখ্যা ৭ লক্ষাধিক জন।
শিক্ষা
শিক্ষার হার : ৫৪%।
শিক্ষা প্রতিষ্ঠানঃ
হাইটেক পার্ক
উল্লেখযোগ্য ব্যক্তিত্ব
বীর মুক্তিযোদ্ধা আঃ ওহাব মিয়া, বীর মুক্তিযোদ্ধা মরহুম এস এম মজিবুর রহমান, কামাল উদ্দিন শিকদার, রেজাউল করিম রাসেল, আ্যড. হারুন অর রশিদ,
জনপ্রতিনিধি
বর্তমান মেয়র-
২০১১
২০১১ একটি সাধারণ বছর যেটি শুরু হয় শনিবার দিয়ে। গ্রেগরীয় বর্ষপঞ্জী অনুযায়ী, এটি কমন ইরা বা অ্যানো ডোমিনি; বর্ষ গণনা পদ্ধতিতে ২০১১তম বর্ষ; তৃতীয় সহস্রাব্দ ও একবিংশ শতাব্দীর একাদশ বর্ষ; এবং ২০১০-এর দশকের দ্বিতীয় বর্ষ।
জাতিসংঘ ২০১১ সালটিকে আন্তর্জাতিক বন বর্ষ ও আন্তর্জাতিক রসায়ন বর্ষ হিসেবে ঘোষণা করেছে।
নোবেল পুরস্কার
right|100px
বারবার
বারবার হচ্ছে সুদানের উত্তর অংশের একটি শহর। শহরটি নীল নদ রাজ্যে অবস্থিত যা আটবারা থেকে ৫০ কি.মি. উত্তরে আটবারা নদী এবং নীল নদের মিলনস্থলে অবস্থিত।
একনজরে
১৮৬১ সালে ইংরেজ অভিযাত্রী স্যামুয়েল বেকার আলবার্টা নিয়ানজা হ্রদ আবিষ্কারের পথে বারবার শহর অতিক্রম করেন। সুদানের শহর গুলোর মধ্যে বারবার অন্যতম যেখানে আধুনিক শিক্ষা ব্যবস্থা আছে। অনেক বয়স্ক নেতা বারবার উচ্চ বিদ্যালয়ে শিক্ষা গ্রহণ করেছেন।
এম-৭৪ (মিশিগান হাইওয়ে)
এম-৭৪ যুক্তরাষ্ট্রের মিশিগান অঙ্গরাজ্যের নামাঙ্কিত স্টেট ট্রাঙ্কলাইন হাইওয়ে ছিল। মহাসড়কটি মিসাকি কাউন্টির গ্রামীণ এলাকা মধ্য দিয়ে চলে পিয়নির সাথে মেরিটকে সংযুক্ত করেছে। ১৯১৯ সালে একটি দীর্ঘ্য রাস্তা হিসাবে নামকরণ হয়েছিল। ১৯৩০-এর দশকে সম্পূর্ণভাবে জাতীয় মহাসড়ক ব্যবস্থা থেকে স্থানান্তর করার পরে এটিকে ভেঙ্গে সংক্ষিপ্ত করা হয়েছিল।
রাস্তার বিবরণ
রাস্তাটির পইনার এলাকার এম ৬৬ থেকে আরম্ভ। নেলসন রোডের দিকে মোড় নেবার পূর্বে রাস্তাটি মরিসটাউন থেকে স্টিটসভ্যালি পর্যন্ত মরিস টাউন রোড দিয়ে চলে। রাস্তাটি এরপর স্টারসিটি এলাকা অতিক্রম করে। রাস্তাটি মেরিট এর দক্ষিণাঞ্চলে স্টার সিটি রোডের কাছাকাছি এম ৫৫ এ গিয়ে সমাপ্ত হয়।
ইতিহাস
১৯১৯ সালের ১ জুলাই এর ম্যাপ থেকে জানা যায় রাস্তাটি মুলত পইনার থেকে এম ৫৫ এর পশ্চিমে মেরিট পর্যন্ত বিস্তৃতি ছিল। নেলসন রোডের দিকে মোড়নেবার পূর্বে রাস্তাটি মরিসটাউন অতিক্রম করে। ১৯৩৮ সাল পর্যন্ত এটি রাজ্য সড়ক হিসেবে ব্যবহৃত হতো। পরবর্তী বছর রাস্তাটিকে স্থানীয় প্রশাসনের অধিনে নিয়ে আস্থা হলে রাস্তাটি জাতীয় মহাসড়কের মর্যাদা হারায়। ১৯৩৯ সালে পুরো এম ৭৪ কেই নামকরণ হতে বাদ দেওয়া হয়। তখন থেকে এখন পর্যন্ত রাস্তাটিকে আর কখনো রাজ্য সড়ক হিসেবে কমিশন করা হয়নি।
চিত্রা দেব
প্রারম্ভিক জীবন
চিত্রা দেব জন্মেছিলেন বিহারে র পূর্ণিয়া তে। কলকাতা বিশ্ববিদ্যালয় থেকে তিনি বাংলায় এম.এ ও পিএইচডি ডিগ্রি অর্জন করেন।
কর্মজীবন
চিত্রা দেব আনন্দবাজার পত্রিকা কাজ শুরু করেন। তিনি পত্রিকার গ্রন্থাগারের দায়িত্বে ছিলেন। আজীবন তিনি এই পত্রিকা দপ্তরে কাজ করেছেন। গবেষণামূলক রচনার পাশাপাশি অনুবাদ ও সম্পাদনাও করেতেন। তার সবচেয়ে উল্লেখযোগ্য বই ‘ঠাকুরবাড়ির অন্দরমহল’ যা একাধিক ভাষায় অনূদিত হয়। এছাড়া ‘ঠাকুরবাড়ির বাহির মহল’, বিবাহবাসরের কাব্যকথা, ‘অন্তঃপুরের আত্মকথা’, মহিলা ডাক্তার: ভিনগ্রহের বাসিন্দা, আপন খেয়ালে চলেন রাজা, রূপবতীর মালা, ভারতের নারী ইত্যাদি বই তিনি রচনা করেন। ঐতিহাসিক ব্যক্তিদের প্রণয়কাহিনী অবলম্বনে তার গল্পগ্রন্থ 'রাজকীয় প্ৰেমকথা। শিশুদের জন্যে কয়েকটি ঐতিহাসিক ছোটগল্প রচনা করেছেন। ছোটদের জন্যে তার লেখা বইগুলি হল 'বুদ্ধদেব দেখতে কেমন ছিলেন’ অদ্ভুত যত হাতির গল্প’,‌‌ ‘‌সিদ্ধিদাতার অন্তর্ধান’‌। তিনি মুন্সি প্রেমচাঁদ এর ‘গো দান’ এবং ‘নির্মলা’র হিন্দি থেকে বাংলায় অনুবাদ করেন। সম্পাদনা করেন ‘সরলাবালা রচনা সমগ্র’। এ ছাড়া তিনি কবি চন্দ্রের মহাভারত, বিষ্ণুপুরী রামায়ণ হিন্দি থেকে বাংলায় অনুবাদ করেন।
পুরস্কার
ঠাকুরবাড়ির অন্দরমহল বইয়ের জন্যে পেয়েছেন বাংলা আকাদেমি পুরস্কার। বঙ্গীয় সাহিত্য পরিষৎ এর চিত্তরঞ্জন বন্দ্যোপাধ্যায় জন্মশতবার্ষিকী পুরস্কারে সম্মানিত হয়েছেন চিত্রা দেব।
ইন্দ্রনীল রাজগুরু
ইন্দ্রনীল সঞ্জয়ভাই রাজগুরু একজন ভারতীয় রাজনীতিবিদ এবং গুজরাত বিধানসভার সদস্য ছিলেন।
মহেন্দ্রসিংহ রানা
মহেন্দ্রসিংহ রানা ছিলেন একজন ভারতীয় জাতীয় কংগ্রেস রাজনীতিবিদ, যিনি পরবর্তীকালে ভারতীয় জনতা পার্টিতে যোগ দিয়েছিলেন। তিনি গান্ধীনগরের প্রথম মেয়র ছিলেন।
মুফলেহ আর. ওসমানী
'''মুফলেহ আর. ওসমানী''' ( মুফলেহ আর ওসমানী : মুফলেহ আর ওসমানী ) বাংলাদেশের সাবেক পররাষ্ট্র সচিব এবং কূটনীতিক। তিনি আঞ্জুমানে মুফিদুল ইসলামের সভাপতি। তিনি জাতিসংঘ এবং জেনেভায় অন্যান্য অফিসে বাংলাদেশের সাবেক রাষ্ট্রদূত এবং স্থায়ী প্রতিনিধি। তিনি কানাডায় বাংলাদেশের সাবেক হাইকমিশনার। তার চাচাতো ভাই মুহাম্মদ আতাউল গনি ওসমানী ছিলেন বাংলাদেশ সেনাবাহিনীর প্রথম চিফ অব স্টাফ।
নদওয়াতুল উলামা
নদওয়াতুল উলামা ভারতীয় আলেমদের একটি পরিষদ। মাহমুদ হাসান দেওবন্দি, আশরাফ আলী থানভী, খলিল আহমদ সাহারানপুরি সহ প্রমুখ আলেমের উপস্থিতিতে ১৮৯৩ সালে কানপুরে এটি প্রতিষ্ঠিত হয়। পরিষদের প্রথম পরিচালক ছিলেন মুহাম্মদ আলি মুঙ্গেরি এবং বর্তমান পরিচালক রাবে হাসানী নদভী। এটি ১৯৯৮ সালের ২৬ সেপ্টেম্বর লখনউতে দারুল উলুম নদওয়াতুল উলামা নামে একটি বিখ্যাত মাদ্রাসা প্রতিষ্ঠা করে।
ইতিহাস
১৮৯৩ সালে কানপুরের মাদ্রাসা ফয়েজে আমের বার্ষিক সভায় আলেমদের একটি দল সর্বসম্মতিক্রমে নদওয়াতুল উলামা নামে এই পরিষদ গঠন করেন। এই সভায় মাহমুদ হাসান দেওবন্দি, আশরাফ আলী থানভী, খলিল আহমদ সাহারানপুরি, মুহাম্মদ আলি মুঙ্গেরি, ফখরুল হাসান গাঙ্গুহি, আহমদ হাসান কানপুরী এবং অন্যান্যরা উপস্থিত ছিলেন। প্রচলিত শিক্ষাব্যবস্থার সংস্কার এবং বিভিন্ন ধর্মীয় বিষয়ে মুসলিমদের মধ্যে মতপার্থক্য দূর করাই ছিল এই পরিষদ গঠনের উদ্দেশ্য। মুহাম্মদ আলি মুঙ্গেরি এই পরিষদের প্রধান প্রতিষ্ঠাতা মনে করা হয়।
১৮৯৪ সালের ২২–২৪ এপ্রিলের মধ্যে মাদ্রাসা ফয়েজে আমে নদওয়াতুল উলামার প্রথম সাধারণ সভা অনুষ্ঠিত হয়। মুহাম্মদ আলি মুঙ্গেরি এই পরিষদের ছত্রছায়ায় একটি দারুল উলুম প্রতিষ্ঠা করার ধারণা দেন এবং ১৩১৩ হিজরির ১২ মুহররম ‘মুসাওয়াদায়ে দারুল উলুম’ নামে এর খসড়া উপস্থাপন করেন। ১৮৯৬ সালের ১১ এপ্রিল বেরেলিতে অনুষ্ঠিত নদওয়াতুল উলামার তৃতীয় সাধারণ সভায় এই খসড়া অনুমোদিত হয়। নদওয়াতুল উলামার অধীনে প্রতিষ্ঠিত দারুল উলুমের নাম দারুল উলুম নদওয়াতুল উলামা।
দারুল উলুম নির্মাণ
হাবিবুর রহমান খান শেরওয়ানি এবং জহুরুল ইসলাম ফতেহপুরীর সাথে মুহাম্মদ আলি মুঙ্গেরি লখনউতে দারুল উলুম নদওয়াতুল উলামা নির্মাণের জন্য একটি জমি খুঁজতে যান। মুন্সি এহতেশাম আলী প্রতিষ্ঠানটির জন্য তার জমি দান করেছিলেন। প্রতিষ্ঠানটি নির্মাণের আগে তিনি গোলাগঞ্জে একটি বড় বাড়ি কিনে নদওয়াতুল উলামার হাতে তুলে দেন এবং ১৯৯৮ সালের ২ সেপ্টেম্বর পরিষদের কার্যালয় সেখানে স্থানান্তরিত হয়। ১৯৯৮ সালের ২৬ সেপ্টেম্বর প্রতিষ্ঠানটির প্রাথমিক ক্লাস শুরু হয়। মাদ্রাসাটি বর্তমানে নদওয়াতুল উলামা থেকেও বেশি জনপ্রিয়।
পরিচালক
নদওয়াতুল উলামার প্রতিষ্ঠাকালীন বৈঠকে মুহাম্মদ আলি মুঙ্গেরি প্রথম পরিচালক নিযুক্ত হন। ১৯০৩ সালের ১৯ জুলাই তিনি পদত্যাগ করেন। ১৯০৫ সালের ২১ এপ্রিল পর্যন্ত মাসিহুজ্জামান খান ভারপ্রাপ্ত পরিচালক ছিলেন।
১৯০৫ সালে পরিচালক নিযুক্ত হন খলিলুর রহমান সাহারানপুরি। তিনি ১৯১৫ সালের জুলাই পর্যন্ত এই পদে দায়িত্ব পালন করেন। তারপর আব্দুল হাই হাসানি পরিচালক নিযুক্ত হন। হাসানির মৃত্যুর পর আলী হাসান খানকে পরিচালক নিযুক্ত করা হয়। তার সময়ে নদওয়াতুল উলামার শেষ চারটি সাধারণ সভা অনুষ্ঠিত হয়েছিল। ১৯৩১ সালের ৯ জুন হাকিম আব্দুল আলী পরিচালক নিযুক্ত হন। তিনি ত্রিশ বছর এই পদে ছিলেন। ১৯৬১ সালে আবদুল আলীর স্থলাভিষিক্ত হন আবুল হাসান আলী নদভী। রাবে হাসানী নদভী ২০০০ সালে নদওয়াতুল উলামার পরিচালক হন।
কৃষ্ণচন্দ্র মজুমদার
কৃষ্ণচন্দ্র মজুমদার (৩১ মে,১৮৩৪ - ১৩ জানুয়ারি,১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন। কবির স্মৃতির উদ্দেশ্যে দিঘলিয়া উপজেলার সেনহাটি গ্রামে ১৯১৪ সালে কবি কৃষ্ণ চন্দ্র ইনস্টিটিউট প্রতিষ্ঠা করা হয়েছে।
জন্ম ও পারিবারিক পরিচিতি
কৃষ্ণচন্দ্র মজুমদার অধুনা বাংলাদেশের খুলনা জেলার দিঘলিয়া উপজেলার সেনহাটিতে জন্ম গ্রহণ করেন। তার পিতার নাম মাণিক্যচন্দ্র মজুমদার। পিতৃহীন হয়ে ঢাকায় অপরের আশ্রয়ে প্রতাপাদিত্যের হন এবং ফরাসি ভাষা শিক্ষা করেন। কৃষ্ণচন্দ্র ১৮৫৪ সালে বরিশালের কীর্তিপাশা বাংলা বিদ্যালয়ের প্রধান পন্ডিতপদে যোগদানের মাধ্যমে কর্মজীবন শুরু করেন। পরে তিনি ঢাকার নর্মাল স্কুলে যোগদান করেন, কিন্তু কর্তৃপক্ষের সঙ্গে মতবিরোধ হওয়ায় চাকরি ছেড়ে তিনি মডেল স্কুলে (১৮৬০) যোগ দেন। এভাবে তিনি বিভিন্ন স্কুলে দীর্ঘ উনিশ বছর শিক্ষকতা করেন। সবশেষে যশোর জেলা স্কুলে প্রধান পণ্ডিতের কাজ করে অবসর নেন। শেষ জীবনে কৃষ্ণচন্দ্র সেনহাটিতে বসবাস করেন এবং বিভিন্ন সঙ্গীত রচনা করে অবসর জীবন কাটান। ১৯০৭ সালের ১৩ জানুয়ারি তার মৃত্যু হয়।
রচনাবলী
তার প্রথম ও শ্রেষ্ঠ গ্রন্থ "সদ্ভাব শতক" (ঢাকা, ১৮৬১)| এই বইটির অধিকাংশ কবিতা নীতিমূলক, যা সুফী এবং হাফিজের ফার্সি কবিতার অনুসরণে রচিত।
ছেলেবেলা তার ছদ্মনাম ছিল রামচন্দ্র দাস, সংক্ষেপে রাম। তাই পরিণত বয়সে তিনি রামের ইতিবৃত্ত (১৮৬৮) নামে একটি আত্মচরিত রচনা করেন। মহাভারতের ‘বাসব-নহুষ-সংবাদ’ অবলম্বনে রচিত তার আরেকটি গ্রন্থ হলো মোহভোগ (১৮৭১)। কৈবল্যতত্ত্ব (১৮৮৩) নামে তিনি একটি দর্শনবিষয়ক গ্রন্থ লেখেন। নাটক রাবণবধ মৃত্যুর পরে প্রকাশিত হয়। তার অপ্রকাশিত গ্রন্থের সংখ্যা পনেরো। তার রচনা প্রসাদগুণসম্পন্ন এবং তার কবিতার অনেক পঙ্‌ক্তি প্রবাদবাক্যস্বরূপ, যেমন: ‘চিরসুখী জন ভ্রমে কি কখন ব্যথিত বেদন বুঝিতে পারে’ ইত্যাদি। এ পঙ্‌ক্তিধারী কবিতাটি এক সময় স্কুলপাঠ্য বইয়ের অন্তর্ভুক্ত ছিল।
সম্পাদিত পত্রিকা
১৮৬০ সালে মাসিক মনোরঞ্জিকা ও কবিতাকুসুমাবলী নামক পত্রিকার সম্পাদক নিযুক্ত হন। ১৮৬১ সালে  ঢাকা প্রকাশ প্রকাশিত হলে তিনি তার সম্পাদকের দায়িত্ব গ্রহণ করেন। এর মালিকের সঙ্গে মতানৈক্য হলে তিনি পদত্যাগ করেন এবং ১৮৬৫ সালে বিজ্ঞাপনী নামক পত্রিকার সম্পাদক হন। দেড় বছর পর তিনি আবার ঢাকা প্রকাশ পত্রিকার সম্পাদক পদে প্রত্যাবর্তন করেন। অসুস্থতার কারণে সাংবাদিকতা ছেড়ে তিনি কিছুদিন শিক্ষকতা করেন।
কালু রাঠোর
কালু রাঠোর দ্বাদশ বিধানসভায় গুজরাতের উনা আসন থেকে বিধানসভার সদস্য নির্বাচিত হয়েছিলেন।
অ্যানাবেল চং
গ্রেস কুইক (জন্ম: ২২ মে ১৯৭২), তার মঞ্চ নাম অ্যানাবেল চং দ্বারা বেশি পরিচিত, একজন সিঙ্গাপুরের প্রাক্তন প্রাপ্তবয়স্ক অভিনেত্রী, যিনি একটি প্রাপ্তবয়স্ক চলচ্চিত্রে অভিনয় করার পরে বিখ্যাত হয়েছিলেন যা বিশ্বের সবচেয়ে বড় গ্যাং ব্যাং হিসাবে প্রচারিত হয়েছিল। ছবিটি বাণিজ্যিকভাবে সফল হয়েছিল এবং "রেকর্ড-ব্রেকিং" গ্যাং ব্যাং পর্নোগ্রাফির একটি প্রবণতা শুরু করেছিল। চার বছর পর, কুইক একটি প্রামাণ্যচিত্রের বিষয় হয়েছিল সেক্স: দ্য অ্যানাবেল চং স্টোরি, যেখানে তার পর্নোগ্রাফি ক্যারিয়ার সম্পর্কে তার সাক্ষাৎকার নেওয়া হয়েছিল। তিনি ২০০৩ সালে প্রাপ্তবয়স্ক শিল্প থেকে সম্পূর্ণরূপে অবসর নেন এবং বর্তমানে একজন ওয়েব বিকাশকারী হিসাবে কাজ করছেন।
জীবনী
কুইক সিঙ্গাপুরে একটি মধ্যবিত্ত প্রোটেস্ট্যান্ট সিঙ্গাপুরীয় চীনা পরিবারে জন্মগ্রহণ করেন এবং বেড়ে ওঠেন। তিনি ছিলেন দুই শিক্ষকের একমাত্র সন্তান। তিনি র‌্যাফেলস গার্লস স্কুলের ছাত্রী ছিলেন। প্রাক্তন শিক্ষক এবং সহপাঠীরা কুইককে শান্ত, রক্ষণশীল, বুদ্ধিমান এবং অধ্যয়নশীল হিসাবে বর্ণনা করেছেন।
থাইরয়েড পিণ্ড
থাইরয়েড পিণ্ড বা থাইরয়েড নোডিউল (Thyroid nodule) হচ্ছে এক প্রকার পিণ্ড (টিস্যু বা তরলের উত্থিত অঞ্চল) যা সাধারণত স্বাভাবিক থাইরয়েড গ্রন্থির মধ্যে উত্থিত হয়। এ ধরনের পিণ্ড হাইপারপ্লাস্টিক বা টিউমারঘটিত কারণে হতে পারে। তবে শতকরা অল্প কিছু থাইরয়েড টিউমার ম্যালিগন্যান্ট বা ক্যান্সার সৃষ্টিকারী হতে পারে। ছোট, অ্যাসিম্পটোম্যাটিক নোডিউলগুলি বেশ সাধারণ এবং প্রায়শই পরিলক্ষিত হয়। যে পিণ্ডগুলো বড় আকৃতি ধারণ করে উপসর্গ প্রকাশ করা সেগুলোর শেষ পর্যন্ত চিকিৎসা করার প্রয়োজন হয়। গলগন্ড, যা থাইরয়েড পিণ্ডের কারণে সৃষ্ট একটি রোগ তা একক পিণ্ড (বা ইউনিনোডিউলার), একাধিক পিণ্ড (বা মাল্টিনোডিউলার), বা পরিব্যপ্তিক (বা চারিদিকে ছড়িয়ে পড়া) হতে পারে।
মোহাম্মদ শহীদুল্লাহ (মুক্তিযোদ্ধা)
মোহাম্মদ শহীদুল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ শহীদুল্লাহর জন্ম নোয়াখালী জেলার  চাটখিল উপজেলার বদলকোট গ্রামে। তার বাবার নাম ফজলুল হক মুন্সি এবং মায়ের নাম জমিলা খাতুন। তার স্ত্রীর নাম আমেনা বেগম। তার চার ছেলে ও দুই মেয়ে।
কর্মজীবন
পাকিস্তান বিমানবাহিনীতে চাকরি করতেন মো. শহীদুল্লাহ। ১৯৭১ সালে কর্মরত ছিলেন ঢাকায়। ২৫ মার্চ রাতে তিনি কুর্মিটোলায় ছিলেন। পাকিস্তান সেনাবাহিনীর হত্যাযজ্ঞ নিজ চোখে প্রত্যক্ষ করেন। বাঙালি সহকর্মী ওয়ারেন্ট অফিসার মজিদসহ একজনকে পাকিস্তানি সেনারা তার চোখের সামনেই গুলি করে হত্যা করে। কয়েক দিন পর তিনি ঢাকা থেকে পালিয়ে নিজ এলাকায় গিয়ে স্থানীয় প্রতিরোধযোদ্ধাদের সঙ্গে যোগ দেন। পরে ভারতে যান। ভারতের আগরতলায় থাকার সময় তিনি মুক্তিবাহিনীর নবগঠিত বিমান উইংয়ে যোগ দেন। বিমান উইংয়ে যোগ দেওয়ার আগে আগরতলায় মুক্তিবাহিনীর একটি ক্যাম্পে সংগঠক ও প্রশিক্ষক হিসেবেও কাজ করেন। ভারত সরকার সেপ্টেম্বর মাসে মুক্তিবাহিনীকে তিনটি বিমান দেয়। একটি ডিসি ৩ বা ডাকোটা, একটি অটার ও অপরটি অ্যালুয়েট হেলিকপ্টার। এর মধ্যে শেষের দুটি যুদ্ধবিমানের উপযোগী ছিল না। মো. শহীদুল্লাহসহ কয়েকজন বিমান দুটিকে যুদ্ধবিমানের উপযোগী করেন।
মুক্তিযুদ্ধে ভূমিকা
১৯৭১ সালের ৩ ডিসেম্বর মধ্যরাতে বাংলাদেশের মুক্তিযুদ্ধের এক অপারেশন যুগান্তকারী অধ্যায়ের সূচনা করে। এত দিন পাকিস্তান সেনাবাহিনীর বিরুদ্ধে মুক্তিবাহিনীর আক্রমণ স্থল ও জলে সীমাবদ্ধ ছিল। মুক্তিবাহিনীর বিমান উইং গঠিত হওয়ার পর অক্টোবরের মাঝামাঝি থেকে পাকিস্তানিরা ত্রিমুখী আক্রমণের শিকার হতে থাকে। ৩ ডিসেম্বর দুটি স্থানে একযোগে আক্রমণ পরিচালিত হয়। চট্টগ্রামে ইস্টার্ন রিফাইনারির কাছের তেল ডিপো ও গোদনাইলের তেল ডিপো। এই দুই ডিপোতে পাকিস্তানিরা বিপুল পরিমাণ জ্বালানি তেল যুদ্ধের জন্য মজুত রেখেছিল। এসব ডিপো থেকে তাদের স্থল, নৌ ও আকাশযানের জন্য জ্বালানি সরবরাহ করা হতো। মুক্তিযোদ্ধারা কয়েকবার চেষ্টা করেও তেল ডিপোর ক্ষতি সাধনে ব্যর্থ হন। সে দিনের আক্রমণে তেল ডিপো দুটির ব্যাপক ক্ষয়ক্ষতি এবং বেশির ভাগ জ্বালানি পুড়ে নিঃশেষ হয়ে যায়। এতে পাকিস্তানিদের মনোবল ভেঙে পড়ে। সেদিন ভারতের তেলিয়ামুড়া থেকে রাতে আকাশে উড়ে একটি অ্যালুয়েট হেলিকপ্টার। তাতে ছিলেন তিনজন। দুইজন পাইলট ও একজন গানার। এ দলে মো. শহীদুল্লাহ ছিলেন গানার। পাইলট সুলতান মাহমুদ (বীর উত্তম) ও বদিউল আলম (বীর উত্তম)। তাদের গন্তব্য ছিল নারায়ণগঞ্জের গোদনাইল। হেলিকপ্টারটি রাতের অন্ধকারে কুমিল্লা-ঢাকা মহাসড়ক লক্ষ্য করে দাউদকান্দির দিকে অগ্রসর হতে থাকে। তারপর দ্রুত ঢাকার ডেমরার কাছে এসে কেউ কিছু বুঝে ওঠার আগেই দক্ষিণে গোদনাইলের দিকে রওনা হলো। হেলিকপ্টারে প্রস্তুত হয়ে ছিলেন মো. শহীদুল্লাহ। লক্ষ্যস্থলের কাছে যাওয়া মাত্র তিনি তেলের ট্যাংকার লক্ষ্য করে বোমা নিক্ষেপ করলেন। মুহূর্তের মধ্যেই ট্যাংকারগুলো বিকট শব্দে বিস্ফোরিত হয়ে আগুনের লেলিহান শিখা আকাশ গ্রাস করে ফেলল। বিস্ফোরণের শব্দে জেগে ওঠা মানুষ ও পাকিস্তানি সেনারা অবাক বিস্ময়ে দেখতে থাকল আগুনের লেলিহান শিখা।
মস্তিষ্কের বিবর্তন
যে নীতিটি মস্তিষ্কের বিবর্তন গঠন নিয়ন্ত্রণকরে তা ভালভাবে বোঝা সক্ষম হয় নি।
মস্তিষ্ক ও শরীরের আকৃতি সমানুপাতিক(সাংখ্যিক ভাবে) নয় বরং অ্যালোমেটরিক। স্তন্যপায়ীদের মস্তিষ্ক এবং শরীর সাঙ্খিকভাবে আনুপাতিক নয়। ছোট দেহের স্তন্যপায়ীদের দেহের তুলনায় বড় মস্তিষ্ক থাকে এবং বড় স্তন্যপায়ীদের (যেমন তিমি) ছোট মস্তিষ্ক থাকে; বৃদ্ধির ক্ষেত্রেও একই রূপ।
যদি প্রাইমেটস দের দেহের ওজনের বিপরীতে মস্তিষ্কের ওজনকে রাখা যায়, নমুনা বিন্দুগুলোর রিগ্রেসন রেখা একটি প্রাইমেট প্রজাতির মস্তিষ্কের ক্ষমতা নির্দেশ করতে পারে। উধাহরনস্বরূপ লিমার এই রেখার নিচে পরে যার অর্থ ওই আকৃতির একটি প্রাইমেটের কাছ থেকে আমরা বড় আকৃতির মস্তিষ্ক আশা করবো। মানুষ এই রেখার বেশ উপরেই থাকে যা নির্দেশ করে মানুষ লিমার থেকে বেশি এনসেফালাইজড। বস্তুত মানুষ অন্যান্য সকল প্রাইমেট থেকে বেশি এনসেফালাইজড।
এনসেফালাইজেসন ভাগফল (EQs) নির্দেশ করতে পারে অন্যান্য স্তন্যপায়ীর তুলনায় একটি প্রজাতির কীরূপ মস্তিষ্কের ক্ষমতা আছে। প্রাইমটেস এই সীমার মধ্যে সবচাইতে উচুতে অবস্থান করছে যেখানে মানুষের আইকিউ সবচাইতে বেশি। আইকিউ  একটি প্রাণীর বাস্তুতান্ত্রিক শর্তের সাথে উঁচু মাত্রায় সম্পর্ক যুক্ত যেমন এর খাওয়ার আচরণ এবং কি ধরনের খাবার গ্রহণ করে। পত্র ভোজী বানরের ইকিউ ফলভোজী অথবা সর্বভুক বানরদের থেকে কম কারণ যেসব বানর প্রাচুর্য(পত্র খুজে পাওয়া সহজ) থেকে খাবার গ্রহণ করে তাদের তুলনায়ে খাবার আহরণ করতে বেশি পরিশ্রম করতে হয়।
জীবাশ্ম তালিকায় মানুষের মস্তিষ্কের আকার
মানব মস্তিষ্কের বিবর্তনের ইতিহাস প্রাথমিক ভাবে দেখায় যে দেহের আকারের তুলনায় প্রথম দিকের প্রাইমেট হোমিনিড এবং শেষ পর্যন্ত হোমো সেপিয়েন্সে বিবর্তনে একটি বড় মস্তিষ্ক থাকে। ৩ গুন বৃদ্ধির সাথে ২ মিলিয়ন বছর আগে থেকে মানুষের মস্তিষ্কের আকার বড় হতে শুরু করছে। প্রথম দিকের অস্ট্রালপথেসিয়ান মস্তিষ্ক শিম্পাঞ্জীর মস্তিষ্ক থেকে কিছু পরিমাণ বড় ছিল। বৃদ্ধিটি দেখা যায় মানব মস্তিষ্কের আয়তন মানব বিবর্তনের সময়সীমার সাথে সাথে বাড়তে থাকে (দেখুন হোমিনিনাই), শুরু হয় প্রায় ৬০০ সেমি৩ হোমো হিবিলিস থেকে  ১৭৩৬ সেমি৩ তে হোমো নেয়ান্ডারথালেন্সিস পর্যন্ত যেটি হচ্ছে হোমিনিডের সবচাইতে বড় আকৃতির মস্তিষ্ক। মস্তিষ্কের আকার বৃদ্ধিতে নেয়ান্ডারথেলস  শীর্ষস্থানে; তারপর থেকে মস্তিষ্কের আকারের  গড় মাপ কমতে শুরু করেছে গত ২৮,০০০ বছর ধরে। পুরুষ মস্তিষ্ক ১,৫০০ সেমি3 থেকে কমে ১,৩৫০ সেমি3 হয়েছে যেখানে মহিলাদের মস্তিষ্ক একই আপেক্ষিক অনুপাতে সঙ্কুচিত হয়েছে।
যাইহোক এই নিয়ে তর্ক করা হয় যে, মানুষের মস্তিষ্কের বিবর্তনের জন্য আরেকটি অপরিহার্য উপাদান হচ্ছে পুনর্বিন্যাস (হফম্যান এবং অন্যান্যরা ২০০৪)। বড় মস্তিষ্কে বেশি তারের প্রয়োজন তবে বেশি তার অদক্ষ হয়ে যেতে পারে(হফম্যান ২০০১)। তাই মস্তিষ্ক পরিচিত হয়েছে এর দক্ষতার জন্য। তার পরেও নেয়ান্ডারথেলস দের শরীরের গড় মাপ বড় ছিল যা মস্তিষ্কের বড়  আকারকে নির্দেশ করে। (দেখুন মস্তিষ্কের এর সাথে দেহের অনুপাত)।
মস্তিষ্ক উন্নতির আদি ইতিহাস
জীবাশ্ম রেকর্ড থেকে বিজ্ঞানীরা আবিষ্কার করতে পারেন যে প্রথম মস্তিষ্কের গঠন হাজির হয় কৃমিতে ৫০০ মিলিয়ন বছর আগে। পশ্চাৎ মস্তিষ্কের কাজ জীবাশ্ম রেকর্ডে পাওয়া যায় যার মধ্যে অন্তর্ভুক্ত শ্বাস প্রশ্বাস, হৃদ স্পন্দন নিয়ন্ত্রণ, ভারসাম্য, মৌলিক মোটর গতিবিধি এবং দক্ষতা আনয়ন। ইঁদুর,মুরগি, বানর এবং বনমানুষের মস্তিষ্কের বিবর্তন প্রবণতার একটি সমীক্ষা অনুযায়ী সিদ্ধান্তে আসেন যে বেশি বিবর্তিত প্রজাতি মৌলিক আচরণের জন্য দায়ী কাঠামো সংরক্ষণে ঝোঁক দেখা যায়। এর মানে এই যে বিবর্তন হচ্ছে বেশি থেকে বেশি পরিশীলিত কাঠামো অর্জন প্রক্রিয়া, কেবল সাধারণভাবে দীর্ঘ সময়ের বিভিন্ন কাঠামো সংযোযন এর ফলাফল নয়। একটি দীর্ঘ মেয়াদী গবেষণায় মানুষের মস্তিষ্কের সাথে আদিম মস্তিষ্ক তুলনা দেখা যায় আধুনিক মানুষের মস্তিষ্কের রয়েছে আদিম মস্তিষ্কের পশ্চাৎ অংশ –যা বেশিরভাগ স্নায়ুবিজ্ঞানী বলেন প্রোটপটেলিয়ান মস্তিষ্ক।. মস্তিষ্কের এই অংশের উদ্দেশ্য এই যে মৌলিক হোমিওস্টেটিক কাজ বজায় রাখা। পন্স এবং মেডুলা সেখানে পাওয়া প্রধান গঠন। পশ্চাৎ মস্তিষ্ক দেখার ২৫০ মিলিয়ন বছর পর মস্তিষ্কের নতুন অঞ্চলের উন্নতি হয়েছে। এই অঞ্চল পেলিওমামালিয়ান নামে পরিচিত, যার  প্রধান অংশ গুলো হচ্ছে হিপোকাম্পি এবং এমিগডালা প্রায়ই হিসাবে উল্লেখ করা লিম্বিক প্রক্রিয়া নামে। লিম্বিক প্রক্রিয়া আরও জটিল কাজ নিয়ন্ত্রণ করে যার মধ্যে আছে মানসিক, যৌন এবং যুদ্ধ আচরণ।
এই ব্রেইনস্টেম এবং লিম্বিক প্রক্রিয়া মূলত নিউক্লি এর উপর নির্ভর করে  যা মূলত  শক্তভাবে বস্তাবন্দী নিউরোন এবং এক্সন তন্তু যা একে অপরকে যুক্ত করে এবং অনন্যা স্থানেও। অন্য দুটি প্রধান মস্তিষ্ক অঞ্চল ( সেরেব্রাম এবং সেরেবেলাম) একটি করটিকাল স্থাপত্যের উপর ভিত্তি করে।  কর্টেক্সের বাইরের পরিধিতে নিউরোন কয়েক মিলিমিটার পুরু স্তর আকারে বিন্যস্ত থাকে (যার সংখ্যার তারতম্য ঘটে প্রজাতির এবং কাজ অনুযায়ী)। এখানে অ্যাক্সন থাকে যা স্তরের মধ্য দিয়ে চলাচল করে তবে অধিকাংশ অ্যাক্সনের ভর নিজেদের নিউরোন থেকে নিচে। যেহেতু করটিকাল নিউরোন এবং তাদের অধিকাংশ আক্সন তন্তুকে স্থানের জন্য প্রতিযোগিতা করতে হয় না করটিকাল কাঠামো আকার পরিবর্তন করতে পারে পারমাণবিক গুলোর তুলনায় আরও বেশি সহজে।  কর্টেক্সের  একটি প্রধান বৈশিষ্ট্য হচ্ছে এটি পৃষ্ঠ এলাকার সঙ্গে তুল্য হয়, এটি "আরও" মাপসই হতে পারে মস্তকে কুণ্ডলীর পরিচয় ঘটিয়ে, একই ভাবে যেভাবে কটি ডিনার ন্যাপকিন স্তূপে পরিণত করা যায় কাচের মধ্যে স্টাফ দ্বারা । কুণ্ডলীর মাত্রা সাধারণত বৃহত্তর বেশি বিবর্তিত প্রজাতিতে, যা বর্ধিত পৃষ্ঠ এলাকা থেকে উপকৃত হয়।
মস্তিষ্কের যে এলাকায় সর্বাধিক পরিমাণ সাম্প্রতিক বিবর্তনীয় পরিবর্তন হয়েছে তাকে সেরেব্রাম অথবা নিওকর্টেক্স বলা হয়। সরীসৃপ এবং মাছে এই এলাকাকে বলা হয় পেলিয়াম এবং ছোট ও সহজ আপেক্ষিক শরীরের ভর এর তুলনায় যা স্তন্যপায়ী প্রাণীতে পাওয়া যায়। গবেষণা অনুযায়ী সেরেব্রাম প্রথম উন্নত হয় প্রায় ২০০ মিলিয়ন বছর আগে। এটা  উচ্চতর জ্ঞানীয় কাজের জন্য দায়ী - যেমন ভাষা, চিন্তা ও সংশ্লিষ্ট ধরনের তথ্য প্রক্রিয়াকরণ। এটি প্রক্রিয়াকরণের জন্য সংজ্ঞাবহ ইনপুটের জন্য দায়ী (থ্যালামাস অংশের সাথে, লিম্বিক প্রক্রিয়ার একটি অংশ যে একটি তথ্য রাউটার হিসেবে কাজ করে)। এর অধিকাংশ কাজ হচ্ছে অবচেতন, যা হচ্ছে সচেতন মন দ্বারা পরিদর্শনের জন্য বা হস্তক্ষেপ করার জন্য পাওয়া যায় না। নিও কর্টেক্স লিম্বিক প্রক্রিয়ার একটি বিবরণাদি বা বিকাশ বা কাঠামো যা দ্বারা এটি শক্ত ভাবে সংযুক্ত।
মস্তিষ্কের পুনর্বিন্যাস
ভিভো চৌম্বকীয় অনুরণন ইমেজিং (MRI) এবং টিস্যু নমুনা ব্যবহার করে বিভিন্ন করটিকাল থেকে নমুনা সদস্যদের প্রতিটি হোমিনএড প্রজাতির বিশ্লেষণ করা হয়েছে। প্রতিটি প্রজাতির নির্দিষ্ট এলাকায় হয় ছিল অপেক্ষাকৃত বড় বা সংকুচিত যা নিউরাল সংগঠনের বর্ণনা করতে পারে। করটিকল এলাকার মধ্যে বিভিন্ন আকার দেখাতে পারে নির্দিষ্ট অভিযোজন, কার্যকরী বিশেষায়ন এবং বিবর্তনীয় ঘটনার পরিবর্তনে কীভাবে হোমিনএড মস্তিষ্ক সংগঠিত হয়। প্রথম দিকের ভবিষ্যদ্বাণীতে এটা মনে করা হত যে মস্তিষ্কের একটি বড় অংশ, ফ্রন্টাল লোব সাধারণত  আচরণ এবং সামাজিক মিথস্ক্রিয়ার প্রতি অনুগত, হোমিনএড এবং মানুষের মধ্যে আচরণ পার্থক্যের পূর্বাভাস করে।   সুনামহানি এই তত্ত্ব ছিল প্রমাণ যা সমর্থন করতো ফ্রন্টাল লোব উভয় মানুষ এবং হোমিনএড এর  ক্ষতি অসামঞ্জস্যপূর্ণ সামাজিক এবং মানসিক আচরণ দেখায়; এইভাবে এই আদল মানে হল যে ফ্রন্টাল লোব খুব সম্ভবত পুনর্গঠনের নির্বাচনের জন্য ছিল না। এর পরিবর্তে, এটা এখন বিশ্বাস করা হয় যে বিবর্তন মস্তিষ্কের অন্যান্য অংশে ঘটেছে যা নিশ্চিত? ব্যাবহারের সাথে খুবই কঠোরভাবে যুক্ত। পুনর্গঠন যা সংঘটিত হয়েছে বলে মনে করা হয় আয়তনের তুলনায় আরও সাংগঠনিক; যেখানে মস্তিষ্কের আয়তন ছিল অপেক্ষাকৃত একই কিন্তু সারফেস শারীর বৈশিষ্ট্যের নির্দিষ্ট ল্যান্ডমার্ক অবস্থান উদাহরণস্বরূপ লুনেট সুল্কাস নির্দেশ করে যে মস্তিষ্ক একটি স্নায়বিক পুনর্গঠনের মাধ্যমে হয়েছে। এখানে আরও প্রমাণ রয়েছে যে প্রথম দিকের হোমিনিন বংশ একটি নিস্তব্ধ সময়ের মধ্য দিয়ে গেছে, যা নিউরাল পুনর্গঠনের ধারণাকে সমর্থন করে।
প্রথমদিকের মানুষ ও হোমিনিন্স এর দাঁতের জীবাশ্ম রেকর্ড দেখায় যে অপূর্ণাঙ্গ হোমিনিন সাথে অস্ট্রালোপথেসিয়ান এবং হোমোসদস্য প্রকাশ করে যে এই প্রজাতি গুলোর একটি নিস্তব্ধ কাল আছে (বউন এবং অন্যান্যরা ১৯৮৭)। একটি নিস্তব্ধ সময় হচ্ছে একটি সময় যেখানে প্রাপ্তবয়স্ক দাঁতএঁর কোন ডেন্টাল উদ্গিরন ঘটে নি; এই সময়ে সন্তানের সামাজিক কাঠামো এবং উন্নয়ন সংস্কৃতিতে আরোও অভ্যস্ত হয়ে যায়। এই সময় সন্তানকে একটি অতিরিক্ত সুবিধা দেওয়া হয় অন্যান্য হোমিনোয়েডস এঁর উপর, কয়েক বছর বক্তৃতার উন্নয়ন এবং একটি সম্প্রদায়ের মধ্যে সহযোগিতা করার শিক্ষাতে নিষ্ঠাবান হয়। এই সময়কে আরও আলোচনা করা হয় এন্সেফালাইজেসন এর সম্পর্কের সাথে। এটা আবিষ্কৃত হয়েছিল যে শিম্পাঞ্জির এই নিরপেক্ষ ডেন্টাল সময় ছিল না এবং সুপারিশ করে যে একটি নিস্তব্ধ সময় ঘটেছে প্রথম দিকের হোমিনিন বিবর্তনে। স্নায়বিক পুনর্গঠনের   মডেল ব্যবহার করে প্রস্তাব করা যেতে পারে এই সময়ের জন্য কারণ ডাবকৃত মধ্যম শৈশব,সম্ভবত উন্নত খোরাক ক্ষমতার জন্য তারতম্যপূর্ণ মৌসুমী পরিবেশে। মানুষের দাঁতের উন্নয়ন কটাক্ষপাত বুঝতে আচরণ ও জীববিজ্ঞান কিছুটা দেখছি।
আধুনিক বিবর্তনে বংশগত অবদানকারী বিষয়
শিকাগো বিশ্ববিদ্যালয়ের হাওয়ার্ড হিউজেস মেডিকেল সেন্টারের সিনিয়র লেখক ব্রুস লাহন এবং তার সহকর্মীরা প্রস্তাব করেন যে মানব মস্তিষ্কের আকার নিয়ন্ত্রণ করার জন্য নির্দিষ্ট জিন আছে। মস্তিষ্কের বিবর্তনে এই জিন গুলো ভূমিকা চালিয়ে যাচ্ছে যা অর্থপ্রকাশ করে যে মস্তিষ্ক অভিব্যক্ত অব্যাহত রেখেছে। গবেষকরা গবেষণা শুরু করেন ২১৪ টি জিন নির্ধারণ করে যারা মস্তিষ্কের উন্নয়নে  জড়িত ছিল। এই জিনগুলো নেয়া হয়েছিল মানুষ, মেকাকুস, এবং ইঁদুর থেকে। লাহন এবং অন্যান্য গবেষকরা ডিএনএ সিকোয়েন্স প্রোটিন পরিবর্তন সৃষ্টিকারী পয়েন্ট নোট করেন। তারপর এই ডিএনএ পরিবর্তন গুলো সেই সময়ের মাপে দেয়া হয় যেই সময়ে তাদের এই পরিবর্তন ঘটে। তথ্য দেখায় যে  মানব মস্তিষ্কের  জিন অন্য প্রজাতির তুলনায় অনেক দ্রুত বিবর্তিত হয়। একবার এই জিনোমিক প্রমাণ অর্জিত হয়েছিল, লাহন এবং তার দল নির্দিষ্ট জিন বা জিনগুলো যা অনুমতি দেয় বা এমনকি এই দ্রুত বিবর্তনকে নিয়ন্ত্রিত করে তাদের খুজে বের করার  সিদ্ধান্ত নেয়। মানব মস্তিষ্কের বিকাশে দুটি জিন খুঁজে পাওয়া যায় যারা আকার নিয়ন্ত্রণ করে। এই হীন গুলো হল মাইক্রো সেফালিন এবং অস্বাভাবিক স্পিন্ডল এর মত মাইক্রোসেফালি(এএসপিএম)। শিকাগো বিশ্ববিদ্যালয়ের গবেষকরা নির্ধারণ করতে সক্ষম হয়েছিলেন যে নির্বাচন চাপের অধীনে এই উভয় জিন উল্লেখযোগ্য ডিএনএ ক্রম পরিবর্তন দেখিয়েছে।  লাহনের পূর্বের গবেষণায় দেখা গেছে মাইক্রোসেফালিন অভিজ্ঞতা অর্জন করেছে দ্রুত বিবর্তনের প্রাইমেট বংশের সাথে যা শেষ পর্যন্ত হোমো স্যাপিয়েন্সের উত্থান করে। মানুষের উত্থানের  পরে মাইক্রোসেফালিন হয়তো কটি ধীর বিবর্তন হার প্রদর্শন করছে। বিপরীতভাবে এএসপিএম মানুষের বিবর্তন পরবর্তী বছরগুলোতে দেখিয়েছে তার সবচেয়ে দ্রুত বিবর্তন একবার যখন শিম্পাঞ্জি এবং মানুষের মধ্যে বিপথগমন ঘটেছে ।
প্রতিটি জিন সিকোয়েন্স নির্দিষ্ট পরিবর্তনের মাধ্যমে গিয়েছে যা পূর্বপুরুষের আত্মীয় থেকে মানুষের বিবর্তন  ঘটায়। এই পরিবর্তন নির্ধারণ করার জন্য লাহন এবং তার সহকর্মীরা একাধিক স্তন্যপায়ী থেকে ডিএনএ সিকোয়েন্স ব্যবহার করেন এবং তারপর তুলনা মানুষের সঙ্গে বিপরীত ক্রমে করেন।  নিম্নলিখিত এই ধাপে গবেষকরা পরিসংখ্যানগতভাবে বিশ্লেষণ করেন প্রাইমেট এবং মানুষের ডিএনএ এর মধ্যে পার্থক্য এবং সিদ্ধান্তে উপনীত হন যে পার্থক্য ছিল প্রাকৃতিক নির্বাচনের কারণে। এই জিনের ডিএনএ সিকোয়েন্সে  পরিবর্তন সঞ্চিতভাবে একটি প্রতিযোগিতামূলক সুবিধা এবং উচ্চ উপযোগিতা সৃষ্টি করে অন্যান্য স্তন্যপায়ী প্রাণীর সাথে।  এই তুলনামূলক সুবিধা  একটি বড় মস্তিষ্কের আকারের সঙ্গে মিলিত হয় যা পরিণামে মানুষের মনকে একটি উচ্চ জ্ঞানীয় সচেতনতা দান করে।
এডওয়ার্ড আর্নেস্ট বোয়েন
এডওয়ার্ড আর্নেস্ট বোয়েন (৩০ মার্চ ১৮৩৬ - এপ্রিল ১৯০১) ১৮৫৯ সাল থেকে তার মৃত্যুর আগ পর্যন্ত হ্যারো স্কুলের একজন প্রভাবশালী স্কুল মাস্টার ছিলেন এবং তিনি হ্যারো স্কুলের গান "ফোরটি ইয়ার্স অন" এর লেখক ছিলেন।
জীবনী
এডওয়ার্ড বোয়েন আয়ারল্যান্ডের কাউন্টি উইকলোর গ্লেনমোরে জন্মগ্রহণ করেছিলেন; তার বড় ভাই ছিলেন চার্লস বোয়েন, একজন সুপরিচিত বিচারক। কেমব্রিজের ট্রিনিটি কলেজে প্রবেশের আগে তিনি লন্ডনের ব্ল্যাক হিথ প্রোপ্রাইটারি স্কুল এবং কিংস কলেজে শিক্ষিত হন। তিনি ১৮৫৮ সালে মার্লবরো কলেজে একজন সহকারী শিক্ষক নিযুক্ত হন এবং ১৮৫৯ সালে হ্যারোতে চলে আসেন।
একজন স্কুল মাস্টার হিসাবে, বোয়েন বিশ্বাস করতেন যে ছেলেদের অবশ্যই তার পাঠে আগ্রহী এবং তার সাথে স্বাচ্ছন্দ্যে থাকতে হবে। এটি ছিল ভিক্টোরিয়ান যুগের সাধারণ আনুষ্ঠানিকতার বিপরীতে। তিনি হ্যারোর "আধুনিক দিক" এর প্রতিষ্ঠাতা ছিলেন, যা ল্যাটিন এবং গ্রীক ছাড়া অন্য বিষয়গুলিকে প্রাধান্য দিয়েছিল।
বোয়েন একজন উৎসাহী ক্রীড়াবিদ এবং পথচারীও ছিলেন। কেমব্রিজ স্নাতক হিসেবে তিনি কেমব্রিজ থেকে অক্সফোর্ড পর্যন্ত ৯০ মাইল ২৬ ঘন্টায় হেঁটেছেন; হ্যারোতে, তিনিই প্রথম মাস্টার যিনি নিজেকে খেলাধুলা এবং গেমের সাথে ভালভাবে পরিচিত করেছিলেন; এবং তিনি ইংলিশ ফুটবল অ্যাসোসিয়েশনের প্রতিষ্ঠায় জড়িত ছিলেন, ১৮৭২ সালে তিনি প্রথম এফএ কাপ ফাইনালে খেলে জিতেছিলেন এবং ১৮৭৩ সালে ওয়ান্ডারার্স এফসির হয়ে আবারো ট্রফি লাভ করেন। বোয়েন হ্যাম্পশায়ারের হয়ে একটি ইংলিশ কাউন্টি ক্রিকেট ম্যাচও খেলেছিলেন, কিন্তু ১৮৬৪ সালে দুবারই শূন্য রানে আউট হয়।
বোয়েনকে সম্ভবত হ্যারো স্কুলের গান "ফরটি ইয়ার্স অন" এর লেখক হিসেবে সবচেয়ে বেশি স্মরণ করা হয়, যা আজও গাওয়া হয় এবং পরবর্তীতে এতে উইনস্টন চার্চিলের সম্মানে একটি অতিরিক্ত পদ যোগ করা হয়। তিনি তৎকালীন মাস্টার ইন চার্জ অফ মিউজিক হিসেবে আরও অনেক হ্যারো স্কুলের গান লিখেছিলেন, যার মধ্যে অনেকগুলি আজ পর্যন্ত প্রতিটি শব্দে গান হিসাবে স্কুলেরপরিচিত অনুষ্ঠানে গাওয়া হয়। হ্যারোতে থাকাকালীন, তিনি দ্য গ্রোভ বোর্ডিং হাউসের হাউসমাস্টার ছিলেন।
আহোম সৈন্যবাহিনী
আহোম সৈন্যবাহিনী (চীনা ভাষা:傣 阿洪 军队 ,থাই ভাষা:กองทัพบก ไทอาหม, ইংরাজী ভাষা:Tai Ahom Army) হল নৌসেনা এবং স্থলসেনার আহোম রাজ্য-এর পাইক প্রথা-এর দ্বারা সজ্জিত সৈন্যবাহিনী। আহোম সেনাকে অনেক সংঘর্ষের মধ্য দিয়ে যুদ্ধ করতে হয়েছিল বিশেষকরে পশ্চিম দিকের থেকে বঙ্গের সুলতান এবং মোগল সৈন্যের আক্রমণের সময় অনেক পরাক্রমে যুদ্ধ করেছিল এবং দক্ষিণদিকের কুংবাং মান সৈন্যেরো আক্রমণে যুদ্ধ করতে হয়েছিল। এরা অনেক পরাক্রমে তুর্বক সেনা (১৫৩২) এবং মোগল সেনাকে শরাইঘাট (১৬৭১) এবং ইটখুলীর শেষ যুদ্ধে (১৬৮২) পরাজিত করেছিলেন। এরা মান সৈন্য এবং মীর জুমলার হাতে পরাস্ত হয়েছিল। আহোম সৈন্যবাহিনী মোগল সৈন্যের আক্রমণের সময় বহু পরাক্রমে যুদ্ধ করেছিল যদিও রাজ্যের ভিতরের কিছু কারণের জন্য মানের সাথে জিততে পারেনি।
ব্যবস্থাপনা
আহোম সৈন্য মোটামুটি পাইক প্রথার উপর প্রতিষ্ঠিত। প্রতিটি গোষ্ঠীতে ৪ জন (পরে ৫ জন)করে মানুষ রাখা হয়েছিল। প্রতিজন ১৫ র থেকে ৫০ বছর বয়সের পুরুষ পাইক হয়েছিলেন ফলে সমগ্র প্রজা মিলিত হয়ে এক সুপ্রশিক্ষিত বৃহৎ সৈন্যে পরিবর্তিত হয়েছিল। এমনকি যুদ্ধ চলতে থাকার সময়ও কৃষি এবং বাণিজ্যিক কাজ কাজসমূহ চলত।
ভবসিংহ রাঠোর
ভবসিংহ রাঠোর দ্বাদশ বিধানসভায় গুজরাতের সামি নির্বাচনী এলাকা থেকে বিধানসভার সদস্য নির্বাচিত হয়েছিলেন।
বড় হলদেকুড়ালি
বড় হলদেকুড়ালি (বৈজ্ঞানিক নাম: Chrysophlegma flavinucha)  Picidae  গোত্রের অন্তর্গত Chrysophlegma গণের অন্তর্ভুক্ত এক প্রজাতির পাখি।
বিবরণ
বড় হলদেকুড়ালি আকারে বড়; পলক জলপাই-সবুজ রঙের এবং গলার পালক হলুদ। পাখিটির বুকের পালক গাঢ় জলপাই-সবুজ। ঝুটি রং বাদামি। এদের ঠোঁট ও চোখের পাশ সাদা।
বিস্তৃতি
এই প্রজাতিটি উত্তর ও পূর্ব ভারত থেকে দক্ষিণ-পূর্ব চীন, ইন্দোচীন, হাইনান এবং সুমাত্রা থেকে পূর্ব এশিয়ার অঞ্চলসমুহে পাওয়া যায়। পাখিটি বাংলাদেশের চট্টগ্রাম, সিলেট, খুলনার বনাঞ্চলে দেখা যায়।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত। পাখিটি হলুদ-গলা কাঠঠোকরা নামেও পরিচিত।
২০১৪-১৫ সংযুক্ত আরব আমিরাতে নিউজিল্যান্ড বনাম পাকিস্তান ক্রিকেট দল
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ১১ নভেম্বর থেকে ১৯ ডিসেম্বর, ২০১৪ তারিখ পর্যন্ত সংযুক্ত আরব আমিরাত সফর করে। সেখানে তারা পাকিস্তান ক্রিকেট দলের বিপক্ষে তিনটি টেস্ট, দুইটি টুয়েন্টি২০ আন্তর্জাতিক ও পাঁচটি একদিনের আন্তর্জাতিকে অংশ নেয়।  পাকিস্তানে পর্যাপ্ত নিরাপত্তা ব্যবস্থা না থাকায় সংযুক্ত আরব আমিরাতে এ ক্রিকেট সিরিজের আয়োজন করা হয়েছে।
হরিণঘাটা
হরিণঘাটা পশ্চিমবঙ্গের নদীয়া জেলার একটি শহর ও পৌরসভা এলাকা। হরিনঘাটা ডেয়ারি শিল্প ও বিধানচন্দ্র কৃষি বিশ্ববিদ্যালয়ের জন্য বিখ্যাত।
ভূগোল
শহরটি সমুদ্র সমতল থেকে ১০ মিটার উচ্চতায় অবস্থিত। শহরটি ২৩.০০ উত্তর ও ৮৮.৫৮ দক্ষিণে অবস্থিত। এই শহরের কাছেই বিদ্যাধরী নদী ও যমুনা নদী (পশ্চিমবঙ্গ) উৎপন্ন হয়েছে।
জনসংখ্যা
ভারতের ২০১১ সালের আদমশুমারি অনুসারে, হরিণঘাটার মোট জনসংখ্যা ছিল ৩,৯৮৯ জন, যার মধ্যে ১,৯৭১ (৪৯%) পুরুষ এবং ২,০১৮ (৫১%) মহিলা। ০-৬ বছর বয়সের মধ্যে জনসংখ্যা ছিল ৪৭৫। হরিণঘাটায় মোট শিক্ষিত ব্যক্তির সংখ্যা ছিল ২,৭৬৬ (৬ বছরের বেশি জনসংখ্যার ৭৮.৪৯%)।
পরিবহন
শহরটি সড়ক পথে হাবড়া, গাইঘাটা ও কল্যাণী র সঙ্গে ভাল ভাবে যুক্ত। এই শহর থেকে কল্যাণী, হাবড়া ও কলকাতার সঙ্গে বাস যোগাযোগ রয়েছে। নিকটবর্তী রেলওয়ে স্টেশন কল্যাণী ও কাঁচরাপাড়া।
অর্থনীতি
রিলায়েন্স গ্রুপ হরিণঘাটা ডেইরিতে আগ্রহ প্রকাশ করেছে। খাদ্য ব্যবসায় প্রবেশের পরিকল্পনা রয়েছে তাদের। চারটি সরকারি ডেইরি যৌথ খাতে রাখার পরামর্শ দিয়েছেন পরামর্শকরা।
আকাশ চোপড়া
আকাশ চোপড়া (आकाश चोपड़ा; জন্ম: ১৯ সেপ্টেম্বর, ১৯৭৭) উত্তরপ্রদেশের আগ্রা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। বর্তমানে তিনি ধারাভাষ্যকারের দায়িত্ব পালন করছেন।
ঘরোয়া প্রথম-শ্রেণীর ভারতীয় ক্রিকেটে দিল্লি, হিমাচলপ্রদেশ, কলকাতা নাইট রাইডার্স, রাজস্থান, রাজস্থান রয়্যালস এবং ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন।
প্রথম-শ্রেণীর ক্রিকেট
উদ্বোধনী ব্যাটসম্যান আকাশ চোপড়া দিল্লিভিত্তিক সনেট ক্রিকেট ক্লাবের মাধ্যমে তার খেলোয়াড়ী জীবনের সূত্রপাত ঘটান। বর্তমানে তিনি ধারাভাষ্যকার হিসেবে দায়িত্ব পালন করছেন। ১৯৯৭-৯৮ মৌসুম থেকে ২০১২ সাল পর্যন্ত আকাশ চোপড়া’র প্রথম-শ্রেণীর খেলোয়াড়ী জীবন চলমান ছিল। ধ্রুপদী উদ্বোধনী ব্যাটসম্যান হিসেবে কৌশল গ্রহণ ও ক্রিজের সাথে একাত্মতায় তাকে যথোপযুক্ত মনে করা হতো। ২০০২-০৩ মৌসুমে ডান পায়ের হাঁটুর আঘাত এতে বাদ সাধে।